stanford-oval/wikipedia huggingface dataset:
หมู่วิหารสกอร์บา
ภาพรวม

ดูเหมือนว่าพื้นที่ย่านอิซเซ็บบีห์รอบ ๆ หมู่วิหารสกอร์บาจะมีผู้คนอาศัยอยู่ตั้งแต่ยุคหินใหม่ตอนต้น ระหว่างที่ทิมิสโตคลีส แซมมิต นักประวัติศาสตร์ชาวมอลตา กำลังขุดค้นหมู่วิหารตาฮัจรัตใกล้ ๆ กันนั้น มีเพียงแผ่นหินตั้งเพียงแผ่นเดียวที่โผล่ยื่นออกมาจากเนินซากปรักหักพังเล็ก ๆ บนพื้นที่หมู่วิหารสกอร์บา แม้ว่าเนินแห่งนี้จะมีชื่ออยู่ในรายการโบราณวัตถุสถานมอลตา ค.ศ. 1925 แต่ก็ไม่ได้รับความสนใจจากนักโบราณคดีจนกระทั่งเดวิด เอช. ทรัมป์ เข้ามาขุดค้นระหว่าง ค.ศ. 1960–1963
ซากที่หลงเหลืออยู่บนแหล่งนี้ ได้แก่ กลุ่มหินตั้งขนาดใหญ่ (หนึ่งในนั้นสูง 3.4 เมตร) ฐานส่วนล่างสุดของหมู่วิหาร แผ่นหินปูพื้นที่มีรูสำหรับเทของเหลวในพิธีกรรมบวงสรวงตรงทางเข้า และส่วนพื้นของวิหารหลังหนึ่งซึ่งเป็นวิหารใต้ ประกอบด้วยมุขโค้ง 3 มุข ผังที่มีมุขโค้ง 3 มุขนี้เป็นแบบฉบับของสิ่งก่อสร้างหินใหญ่ในระยะจกันตียา เป็นที่น่าเสียดายที่ส่วนใหญ่ของมุขโค้ง 2 มุขแรกและส่วนหน้าอาคารทั้งหมดได้ทลายลงจนราบ
ผนังด้านทิศเหนือของวิหารใต้อยู่ในสภาพที่ดีกว่าผนังด้านอื่น เดิมทีทางเข้าวิหารพาไปสู่ลานกว้างภายใน แต่ต่อมาในระยะฮัลตาร์ชีน ช่องประตูกลางวิหารถูกปิดโดยมีการตั้งแท่นบูชาไว้ตรงมุมที่เกิดจากการปิด ทางทิศตะวันออกของวิหารใต้มีการสร้างวิหารขึ้นอีกหลังในระยะฮัลตาร์ชีน โดยมีมุขโค้ง 4 มุขและช่องเว้าตรงกลาง 1 ช่อง
ก่อนจะมีการสร้างหมู่วิหารสกอร์บา บนพื้นที่เดียวกันนี้เคยมีหมู่บ้านตั้งอยู่มาเป็นเวลานานประมาณ 12 ศตวรรษ โครงสร้างที่เก่าแก่ที่สุดที่ยังหลงเหลืออยู่ของหมู่บ้านดังกล่าวคือกำแพงยาว 11 เมตรทางทิศตะวันตกของทางเข้าวิหารแรก ที่บริเวณฐานของกำแพงนี้มีการค้นพบโบราณวัตถุจากระยะอาร์ดาลัมซึ่งเป็นสมัยที่มนุษย์เข้าครอบครองพื้นที่บนเกาะมอลตาเป็นครั้งแรกเท่าที่ทราบ มีการค้นพบถ่านซึ่งจากการวิเคราะห์ด้วยคาร์บอนพบว่ามีอายุย้อนไปถึง 4,850 ปีก่อนคริสต์ศักราช
เครื่องปั้นดินเผา

เครื่องปั้นดินเผาที่พบในแหล่งโบราณคดีนี้แบ่งออกเป็นสองรูปแบบ ได้แก่ "สกอร์บาเทา" ซึ่งมีลักษณะเด่นตรงที่เป็นเครื่องปั้นดินเผาสีเทาที่ไม่มีลวดลาย และ "สกอร์บาแดง" ซึ่งมีลักษณะเหมือนกับแบบสกอร์บาเทาทุกประการแต่ลงสีโดยใช้รงควัตถุโอเคอร์สีแดง
ระเบียงภาพ

ผังหมู่วิหารสกอร์บา
แผ่นหินเจาะรูสำหรับเทของเหลวในพิธีบวงสรวง
ซากผนังมุขโค้งด้านทิศตะวันตกของวิหารใต้
ซากปรักหักพังทางตะวันออกเฉียงเหนือของหมู่วิหาร
รูปปั้นเทพีแห่งความอุดมสมบูรณ์ (สกอร์บาแดง)
อัลเมเรอ

| Almere |
| --- | --- |
เมือง and เขตเทศบาล

   ธง ตราอาร์ม
Location in Flevoland
พิกัด: 52°22′N 5°13′E﻿ / ﻿52.367°N 5.217°E﻿ / 52.367; 5.217
ประเทศ: ประเทศเนเธอร์แลนด์
จังหวัด:  จังหวัดเฟลโวลันด์‎
การปกครอง
 • องค์กร: สภาเทศบาล
 • นายกเทศมนตรี: ฟรังค์ เวร์วินด์ (ประชาธิปัตย์ 66)
พื้นที่
 • ทั้งหมด: 248.77 ตร.กม. (96.05 ตร.ไมล์)
 • พื้นดิน: 129.60 ตร.กม. (50.04 ตร.ไมล์)
 • พื้นน้ำ: 119.17 ตร.กม. (46.01 ตร.ไมล์)
ความสูง: −3 เมตร (−10 ฟุต)
ประชากร (มกราคม 2019)
 • ทั้งหมด: 207,904 คน
 • ความหนาแน่น: 1,604 คน/ตร.กม. (4,150 คน/ตร.ไมล์)
เดมะนิม: Almeerder
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เว็บไซต์: www.almere.nl
อัลเมเรอ (ดัตช์: Almere) เป็นเมืองสำคัญของจังหวัดเฟลโฟลันด์ ในประเทศเนเธอร์แลนด์ ติดกับเมืองเลลีสตัดและเมืองเซโวลเดอ ประกอบไปด้วย 6 เขตได้แก่ อัลเมเรอสตัด อัลเมเรอเบาเติน อัลเมเรอปัมปุส อัลเมเรอฮาเฟิน อัลเมเรอเฮาต์ และอัลเมเรอโปร์ต
อัลเมเรอเป็นเมืองที่ใหม่ที่สุดของเนเธอร์แลนด์ พื้นที่นี้เกิดจากการผันน้ำทะเลออกจากทะเลสาบไอส์เซิลเมร์ระหว่าง ค.ศ. 1959 ถึง ค.ศ. 1968 มีการสร้างบ้านหลังแรกในปี ค.ศ. 1976 และยกระดับเป็นเทศบาลในปี ค.ศ. 1984 อัมเมเรอเป็นเทศบาลที่ใหญ่ที่สุดในจังหวัดเฟลโฟลันด์ มีประชากร 207,904 คนในปี ค.ศ. 2019 มากเป็นอันดับ 7 ของเนเธอร์แลนด์ และมีแผนจะขยายเมืองรอบรับประชากรให้ได้ 350,000 คนในปี ค.ศ. 2030
ประวัติศาสตร์

โครงการเซาเดอร์เซเวิร์ค เป็นโครงการผันน้ำทะเลออกเพื่อสร้างผืนดินขึ้นในช่วงต้นศตวรรษที่ 20 เดิมทีรัฐบาลต้องการให้เป็นพื้นที่ทำการเกษตรเพิ่มเติม แต่หลังสงครามโลกครั้งที่สอง จำนวนประชากรของอัมสเตอร์ดัมเติบโตขึ้นอย่างรวดเร็ว จึงมีแผนจะสร้างเมืองใหม่ในผืนดินแห่งใหม่ในชื่อ โอสเตอไลก์ เฟลโฟลันด์ และเซาเดอไลก์ เฟลโฟลันด์
โอสเตอไลก์ เฟลโฟลันด์ กลายมาเป็นเมืองเลลีสตัด เมืองหลวงของจังหวัดเฟลโฟลันด์ในเวลาต่อมา ส่วนเซาเดอไลก์ เฟลโฟลันด์ แต่เดิมถูกเรียกว่าเซาด์เว็สต์สตัด (เมืองทางตะวันตกเฉียงใต้) ได้เปลี่ยนชื่อมาเป็น อัลเมเรอ เมื่อราวทศวรรษ 1970 อันเป็นชื่อเรียกทะเลสาบย่านนั้นในสมัยกลาง
บ้านหลังแรกของอัลเมเรอแล้วเสร็จในปี ค.ศ. 1976 โดยมีบริษัท ZIJP เป็นผู้รับเหมา ต่อมาในปี ค.ศ. 1984 อัลเมเรอยกระดับเป็นเทศบาลอย่างเป็นทางการ อย่างไรก็ตาม บ้านที่ปลูกในสมัยแรกและสมัยหลังนั้นมีความแตกต่างกัน โดยบ้านสมัยแรกจะเน้นการใช้งานพื้นฐานที่เรียบง่าย ส่วนบ้านสมัยใหม่จะเน้นการออกแบบที่จัดจ้านและมีการฟังก์ชันครบครัน
อันโตนี ฟัน เลเวินฮุก

| อันโตนี แวน เลเวินฮุก |
| --- | --- |
ภาพวาดอันโตนี ฟัน เลเวินฮุก โดยยัน เฟอร์โกลเยอ
เกิด: 24 ตุลาคม ค.ศ. 1632(1632-10-24) เดลฟ์, สาธารณรัฐดัตช์
เสียชีวิต: 26 สิงหาคม ค.ศ. 1723(1723-08-26) (90 ปี) เดลฟ์, สาธารณรัฐดัตช์
สัญชาติ: ดัตช์
มีชื่อเสียงจาก: ผู้ค้นพบโพรโทซัว ให้คำอธิบายเซลล์เม็ดเลือดแดงเป็นครั้งแรก
อาชีพทางวิทยาศาสตร์
สาขา: จุลทรรศนศาสตร์, ชีววิทยา, จุลชีววิทยา
 
ลายมือชื่อ

อันโตนี ฟีลิปส์ ฟัน เลเวินฮุก (ดัตช์: Antonie Philips van Leeuwenhoek; 24 ตุลาคม ค.ศ. 1632 - 26 สิงหาคม ค.ศ. 1723) เป็นนักวิทยาศาสตร์ชาวดัตช์ ได้ชื่อว่าเป็น "บิดาแห่งวิชาจุลชีววิทยา" และถือว่าเป็นนักจุลชีววิทยาคนแรก เขามีชื่อเสียงจากการพัฒนากล้องจุลทรรศน์ และมีส่วนสำคัญในการก่อตั้งสาขาวิชาจุลชีววิทยา เขาเป็นคนแรกที่สังเกตเห็นและสามารถบรรยายองค์ประกอบของเซลล์โดยอาศัยกล้องจุลทรรศน์ของเขาที่สร้างขึ้นด้วยมือ นอกจากนี้เขายังเป็นคนแรกที่บันทึกผลสังเกตเส้นใยของกล้ามเนื้อ, แบคทีเรีย, เซลล์สืบพันธุ์เพศผู้ และการไหลของเลือดในหลอดเลือดฝอย ฟัน เลเวินฮุกไม่ได้เขียนหนังสือใดเป็นจริงเป็นจัง แต่เขียนจดหมายเอาไว้มาก เขามีบุตร 6 คน โดยมีบุตรกับภรรยาคนแรก บาร์บารา เดอ ไม 5 คน นางเสียชีวิตในปี ค.ศ. 1666 ต่อมาเขาแต่งงานใหม่และมีบุตรอีก 1 คนกับกอร์เนลียา สวัลมียึส
บรรณานุกรม

Alma Smith Payne, The Cleere Observer: A biography of Antoni van Leeuwenhoek, Macmillan, London, 1970.
Dobell, C. (1932, 1960) Anthony van Leeuwenhoek and his little animals.
แหล่งข้อมูลอื่น

จดหมายของฟัน เลเวินฮุก ถึง ราชสมาคมแห่งลอนดอน
Lens on Leeuwenhoek เก็บถาวร 2011-07-23 ที่ เวย์แบ็กแมชชีน (site on Leeuwenhoek's life and observations)
Vermeer connection website
บทความเกี่ยวกับฟัน เลเวินฮุก ที่มหาวิทยาลัยแคลิฟอร์เนีย เบิร์กลีย์
ผลงานของ Antoni van Leeuwenhoek ที่โครงการกูเทินแบร์ค
Retrospective paper on the Leeuwenhoek research โดย Brian J. Ford.
Images seen through a van Leeuwenhoek microscope by Brian J. Ford
อัส (ประเทศเบลเยียม)

| อัส |
| --- | --- |
เทศบาล
โบสถ์นักบุญอาลเดอกอนด์ในอัส
   ธง ตรา
ที่ตั้งของอัสในเขตฮัสเซิลต์ (สีเทาเข้ม)
อัสที่ตั้งของอัสในประเทศเบลเยียม
พิกัด:  51°00′N 05°35′E﻿ / ﻿51.000°N 5.583°E﻿ / 51.000; 5.583
ประเทศ:  เบลเยียม
เขต:  แคว้นเฟลมิช
ชุมชน:  เฟลมิช
มณฑล:  ลิมเบิร์ก
เขตท้องถิ่น: เขตฮัสเซิลต์
การปกครอง
 • นายกเทศมนตรี: Miel Craeghs
พื้นที่
 • ทั้งหมด: 22.07 ตร.กม. (8.52 ตร.ไมล์)
ประชากร (1 มกราคม ค.ศ. 2014)
 • ทั้งหมด: 8,020 คน
 • ความหนาแน่น: 363.42 คน/ตร.กม. (941.3 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal codes: 3665, 3668
รหัสพื้นที่: 089
เว็บไซต์: www.as.be
อัส (ดัตช์: As) เป็นเทศบาลที่ตั้งอยู่ทางตะวันออกในมณฑลลิมเบิร์กของประเทศเบลเยียม มีพื้นที่ทั้งหมด 22.07 ตารางกิโลเมตร และมีประชากร 8,004 คน เกิดจากการรวมตัวของเขตย่อยอัสและเขตย่อยนีล-ไบ-อัสเป็นเทศบาลในปี ค.ศ. 1971 ซึ่งทั้งสองเขตย่อยนี้ตั้งอยู่บนที่ราบสูงเกมเปนส์ระหว่างแม่น้ำเดเมอร์กับแม่น้ำเมิซ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อัส
เว็บไซต์อย่างเป็นทางการของอัส (ดัตช์)
| ด ค กเทศบาลในจังหวัดลิมบืร์ค |
| --- | --- | --- |
| เขตฮัสเซิลต์ |  อัส  เบอริงเคน  ดีเปินเบก  เคงก์  คิงเคอโลม  ฮาเลิน  ฮัม  ฮัสเซิลต์  แฮร์ก-เดอ-สตัด  เฮิสเดิน-โซลเดอร์  เลโอโปลด์สบืร์ค  ลึมเมิน  นีวเวอร์แกร์เกิน  โอปคลับเบก  ซินต์-เตรยเดิน  เทิสเซินเดอร์โล  โซนโฮเฟิน  ซือเตินดาล  |  |
| เขตมาไซก์ |  โบโคลต์  เบร  ดิลเซิน-สโตกเกม  ฮาโมนต์-อาเคิล  แฮ็คเติล-แอ็กเซิล  เฮาต์ฮาเลิน-แฮ็ลค์เตอเริน  กินโรย  โลมเมิล  มาไซก์  เมวเวิน-เครยโตรเดอ  เนียร์เพลต์  โอเวอร์เพลต์  เปร์  |  |
| เขตโตงเงอเริน |  อัลเกิน  บิลเซิน  บอร์คโลน  เฮียร์ส  แฮร์สตัปเปอ  ฮุเซิลต์  กอร์เตสเซม  ลานาเกิน  มาสเมเคอเลิน  รีมสต์  โตงเงอเริน  ฟุเริน  แว็ลเลิน  |  |
ระบบศาลยุติธรรมเบลเยียม

ระบบศาลยุติธรรมแห่งประเทศเบลเยียมมีความคล้ายคลึงกับระบบศาลยุติธรรมของฝรั่งเศส ในขณะที่เบลเยียมนั้นมีการเปลี่ยนแปลงลักษณะการปกครองจากแบบรัฐเดี่ยวไปเป็นสหพันธรัฐ แต่ระบบยุติธรรมนั้นยังไม่ได้มีการปรับเปลี่ยนแต่แต่อย่างใด
ระบบยุติธรรมของเบลเยียมนั้นกล่าวถึงระบบศาลและศาลพิเศษ (ดัตช์: hoven en rechtbanken, ฝรั่งเศส: cours et tribunaux, เยอรมัน: Gerichtshöfe und Gerichte, อังกฤษ: courts and tribunals) ซึ่งกล่าวไว้ในรัฐธรรมนูญแห่งราชอาณาจักรเบลเยียม
ระบบยุติธรรมปกติ > การแบ่งเขตอำนาจศาล

ตั้งแต่ค.ศ. 2018 เป็นต้นมา เขตอำนาจศาลยุติธรรมในเบลเยียมนั้นแบ่งเป็น 5 บริเวณ (แอนต์เวิร์ป บรัสเซลส์ เกนต์ ลีแยฌ และ มงส์) 12 เขต (arrondissements) และ 187 แคนทอน (cantons) ก่อนเดือนเมษายน ค.ศ. 2014 ที่มีการปฏิรูปนั้นเขตอำนาจศาลเคยแบ่งเป็น 27 เขต และ 225 แคนทอน ในปัจจุบันนั้น ยกเว้นบรัสเซลส์ จังหวัดเฟลมิชบราบันต์ และจังหวัดลีแยฌ เขตอำนาจศาลนั้นตรงกับเขตจังหวัดของเบลเยียม
แผนที่แสดงบริเวณศาลทั้งห้า (ชื่อภาษาฝรั่งเศส)
แผนที่แสดงเขตศาลทั้ง 12 เขตตั้งแต่ปีค.ศ. 2014 ( ชื่อภาษาฝรั่งเศส)
แผนที่แสดงเขตศาลทั้ง 27เขตก่อนปีค.ศ. 2014 ( ชื่อภาษาฝรั่งเศส)
ระบบยุติธรรมปกติ > ศาลฎีกา

ศาลฎีกา หรือ ศาลยุติธรรมสูงสุด (ดัตช์: Hof van Cassatie, ฝรั่งเศส: Cour de Cassation, เยอรมัน: Kassationshof, อังกฤษ: Court of Cassation) เป็นศาลสูงสุดในระบบยุติธรรมของเบลเยียม มีอำนาจพิจารณาพิพากษาคดีที่อุทธรณ์คำพิพากษาโดยศาลล่าง (ส่วนใหญ่จากศาลอุทธรณ์) และเพียงเป็นการพิพากษาจากโดยพิจารณาจากประเด็นข้อกฎหมาย (Points of law) เท่านั้น ซึ่งหมายความว่าศาลฎีกาจะไม่พิจารณาคดีใหม่ หรือทบทวนการสืบหาข้อเท็จจริงที่สิ้นสุดแล้วจากศาลล่าง อำนาจศาลฎีกานั้นจำกัดเพียงแค่การพิพากษายืนจากคำพิพากษาเดิม หรือกลับคำพิพากษา (ยกฟ้อง) ในกรณีที่คำพิพากษานั้นขัดหรือไม่ชอบด้วยกฎหมาย ในกรณีกลับคำพิพากษาแล้ว ศาลฎีกาจะส่งคดีไปให้ศาลอื่นที่อยู่ในระดับเดียวกันกับศาลที่ได้กลับคำพิพากษาไป ซึ่งคดีจะเข้าสู่กระบวนการพิจารณาใหม่ทั้งการสอบสวน และการพิจารณาจากข้อกฎหมาย จึงกล่าวได้ว่าศาลฎีกามีบทบาทในการทำให้การตีความกฎหมายเป็นเอกภาพตลอดทั่วทั้งประเทศ อย่างไรก็ตามอำนาจศาลฎีกานั้นไม่ได้ครอบคลุมถึงการพิพากษาคดีของศาลปกครองยกเว้นในบางกรณีเท่านั้น นอกจากนี้ศาลฎีกายังมีอำนาจพิจารณาคดีในประเด็นที่เสี่ยงต่อความลำเอียงหรืออคติในการพิจารณา เช่น การพิพากษาคดีอาชญากรรมในอดีต รวมถึงการพิจารณาคดีความที่จำเลยเป็นผู้พิพากษา หรืออัยการ
ระบบยุติธรรมปกติ > ศาลอุทธรณ์ > ศาลอุทธรณ์

ศาลอุทธรณ์ (ดัตช์: hof van beroep, ฝรั่งเศส: cour d'appel, เยอรมัน: Appellationshof, อังกฤษ: Court of appeal) เป็นศาลที่ใช้พิจารณาพิพากษาคดีอุทธรณ์ต่างๆ ที่มาจากศาลชั้นต้นเป็นหลักเพียงศาลเดียวในเบลเยียม โดยมีศาลอุทธรณ์ในเขตศาลทั้งห้าของเบลเยียม โดยการอุทธรณ์คำฟ้องนั้นจะได้รับการไต่สวนและพิจารณาคดีใหม่โดยผู้พิพากษา และทำการพิพากษาโดยศาลลูกขุน (Court of Assizes) ศาลอุทธรณ์นั้นยังมีอำนาจการพิจารณาคดีความที่เกี่ยวข้องกับผู้บริหารฝ่ายตุลากรและฝ่ายบริหารได้เป็นชั้นต้น และมีเพียงแต่ศาลอุทธรณ์ในบรัสเซลส์ และลีแยฌที่มีอำนาจพิจารณาคดีที่เกี่ยวข้องกับรัฐมนตรีของรัฐบาลกลาง และรัฐบาลท้องถิ่นได้โดยจะต้องได้รับการอนุญาตจากฝ่ายนิติบัญญัติของรัฐบาลนั้นๆ ก่อน คำพิพากษาของศาลอุทธรณ์นั้นถือเป็นที่สิ้นสุดในเรื่องของข้อเท็จจริงทางคดีความ ส่วนในประเด็นข้อกฎหมายนั้นสามารถยื่นอุทธรณ์ต่อให้ศาลฎีกาตีความคำพิพากษาได้
ระบบยุติธรรมปกติ > ศาลอุทธรณ์ > ศาลแรงงาน

ศาลแรงงาน (ดัตช์: arbeidshof, ฝรั่งเศส: cour du travail, เยอรมัน: Arbeitsgerichtshof, อังกฤษ: Court of labour) เป็นศาลชั้นอุทธรณ์ในระบบศาลเบลเยียม เพื่ออุทธรณ์คดีความด้านแรงงานจากศาลแรงงานชั้นต้นในแต่ละบริเวณ โดยมีศาลแรงงานในเขตศาลทั้งห้าของเบลเยียม (คล้ายกันกับศาลอุทธรณ์) โดยมีอำนาจพิจารณาคดีที่เกี่ยวข้องกับคดีแรงงาน โดยศาลแรงงานมีส่วนสำคัญคือ ผู้พิพากษาสมทบ ซึ่งได้รับการคัดเลือกจากองค์กรนายจ้าง และสหภาพแรงงานต่างๆ โดยคำพิพากษาของศาลแรงงานนั้นถือเป็นที่สิ้นสุดในเรื่องของข้อเท็จจริงทางคดี โดยสามารถยื่นอุทธรณ์ต่อศาลฎีกาได้ในประเด็นข้อกฎหมายได้
ระบบยุติธรรมปกติ > ศาลพิพากษา > ศาลลูกขุน

ศาลลูกขุน (ดัตช์: hof van assisen, ฝรั่งเศส: cour d'assises, เยอรมัน: Assisenhof, อังกฤษ: Court of assizes) เป็นศาลอาญาสูงสุดในคดีอุกฉกรรจ์โทษร้ายแรงในเบลเยียม และเป็นศาลเดียวที่ใช้ลูกขุนในการพิพากษาคดี โดยมีเขตอำนาจศาลขึ้นอยู่เขตทั้งสิบจังหวัดของเบลเยียม และหนึ่งศาลสำหรับเขตในแคว้นเมืองหลวงบรัสเซลส์ (ซึ่งไม่ได้อยู่ในส่วนการปกครองของจังหวัดใดๆ) โดยศาลลูกขุนนั้นเป็นเพียงศาลเดียวในเบลเยียมที่แบ่งเขตตามการปกครองของประเทศ โดยไม่ถือเป็นศาลประจำ เนื่องจากจะมีการจัดตั้งศาลขึ้นใหม่ในการพิจารณาคดีแต่ละครั้ง ซึ่งประกอบด้วยองค์คณะผู้พิพากษาอาชีพจำนวน 3 คน (จากศาลอุทธรณ์ และศาลชั้นต้น) และคณะลูกขุนจำนวน 12 คน โดยคณะลูกขุนนั้นใช้เพื่อการไต่สวนหาข้อเท็จจริง และพิพาษาคดีร่วมกับผู้พิพากษา อำนาจพิจารณาคดีของศาลลูกขุนนั้นอยู่ในเรื่องคดีอาญาโทษร้ายแรงโดยไม่ต้องผ่านการพิจารณาของศาลชั้นต้นซึ่งถือเป็นคดีอาญาประเภทที่ร้ายแรงที่สุดในเบลเยียม รวมถึงเรื่องค่าสินไหมทดแทนอันสืบเนื่องมาจากคดีเหล่านี้ โดยในทางปฏิบัติแล้วคดีอาญาส่วนมากจะผ่านการพิจารณาคดีโดยศาลชั้นต้นก่อน นอกจากนี้อำนาจศาลยังรวมถึงคดีการเมือง และอาชญากรรมสื่อ ตามที่ระบุไว้ในรัฐธรรมนูญ ซึ่งจะต้องใช้การพิจารณาคดีโดยศาลลูกขุนเท่านั้น ผู้ต้องสงสัยไม่สามารถเข้ารับการพิจารณาคดีในศาลลูกขุนได้โดยปราศจากการฟ้องร้องคดีโดยศาลอุทธรณ์ชั้นไต่สวนก่อน คำพิพากษาของศาลลูกขุนนั้นถือเป็นที่สิ้นสุดในเรื่องของข้อเท็จจริงทางคดี โดยสามารถยื่นอุทธรณ์ต่อศาลฎีกาได้ในประเด็นข้อกฎหมายได้
ระบบยุติธรรมปกติ > ศาลพิพากษา > ศาลชั้นต้น

ศาลชั้นต้น (ดัตช์: rechtbank van eerste aanleg, ฝรั่งเศส: tribunal de première instance, เยอรมัน: Gericht erster Instanz, อังกฤษ: Tribunal of first instance) เป็นศาลพิพากษาหลักในระบบศาลเบลเยียม มีอำนาจพิจารณาคดีความทั่วไป ยกเว้นกรณีคดีเฉพาะที่อำนาจศาลอื่นในการพิจารณาคดี โดยศาลชั้นต้นพิจารณาคดีต่างๆ รวมทั้งคดีแพ่ง คดีอาญา และคดีที่เกี่ยวกับกฎหมายผู้เยาว์ และกฎหมายครอบครัว นอกจากนี้ศาลชั้นต้นยังรับอุทธรณ์คดีความจากศาลโปริสภา และศาลไกล่เกลี่ย โดยคำพิพากษาของศาลชั้นต้นสามารถอุทธรณ์ได้กับศาลอุทธรณ์ ในประเทศเบลเยียมมีศาลชั้นต้นอยู่ในเขตศาลทั้งสิบสองเขต ยกเว้นกรณีของบรัสเซลส์ซึ่งมีสองแห่งอันเนื่องมาจากเหตุผลด้านความละเอียดอ่อนด้านภาษาในบรัสเซลส์ โดยแห่งแรกใช้ภาษาฝรั่งเศส และแห่งที่สองใช้ภาษาดัตช์ ศาลชั้นต้นแบ่งเป็นสี่แผนกหลักๆ  ได้แก่ แผนกคดีแพ่ง แผนกคดีอาญา แผนกคดีครอบครัวและเยาวชน และแผนกบังคับคดี
ระบบยุติธรรมปกติ > ศาลพิพากษา > ศาลแรงงานชั้นต้น

ศาลแรงงานชั้นต้น (ดัตช์: Arbeidsrechtbank, ฝรั่งเศส: Tribunal du travail, เยอรมัน: Arbeitsgericht, อังกฤษ: Labour court) เป็นศาลชั้นต้นที่พิจารณาคดีพิพาทระหว่างนายจ้างและลูกจ้าง และคดีที่เกี่ยวข้องกับประกันสังคม โดยศาลแรงงานชั้นต้นมีอยู่ในแต่ละเขต ศาลแรงงานชั้นต้นมิใช่แผนกหนึ่งของศาลชั้นต้น แต่เป็นศาลที่แยกออกมาอีกศาลหนึ่ง คำพิพากษาของศาลแรงงานชั้นต้นสามารถยื่นอุทธรณ์ได้ที่ศาลแรงงาน (ดัตช์: Arbeidshof, ฝรั่งเศส: Cour du travail, เยอรมัน: Arbeitsgerichtshof, อังกฤษ: Court of Labour)
ระบบยุติธรรมปกติ > ศาลพิพากษา > ศาลพาณิชย์

ศาลพาณิชย์ (ดัตช์: Ondernemingsrechtbank, ฝรั่งเศส: Tribunal de l’entreprise, เยอรมัน: Unternehmensgericht, อังกฤษ: Business court) เป็นศาลพิพากษาที่มีอำนาจพิจารณาคดีความที่เกี่ยวกับการพาณิชย์ซึ่งอยู่นอกเหนือขอบเขตของศาลไกล่เกลี่ย และยังเป็นศาลที่รับอุทธรณ์คดีความพาณิชย์ที่พิพากษาโดยศาลไกล่เกลี่ย ศาลพาณิชย์ไม่ได้เป็นแผนกหนึ่งของศาลชั้นต้นเนื่องจากกฎหมายพาณิชย์ของเบลเยียมนั้นแยกออกจากกฎหมายแพ่งอย่างสิ้นเชิง ศาลพาณิชย์มีอยู่ในแต่ละเขตศาลของเบลเยียม
ระบบยุติธรรมปกติ > ศาลพิพากษา > ศาลเขต

ศาลเขต (ดัตช์: Arrondissementsrechtbank, ฝรั่งเศส: Tribunal d'arrondissement, เยอรมัน: Bezirksgericht, อังกฤษ: Arrondissement Court) เป็นศาลที่จัดการข้อพิพาทด้านอำนาจพิจารณาคดีระหว่างศาลชั้นต้น ศาลพาณิชย์ และศาลแรงงานชั้นต้นภายในเขตพื้นที่ศาล ประกอบด้วยองคณะที่มาจากประธานศาลทั้งสาม
โดยหลักการแล้ว คำพิพากษาของศาลเขตนั้นไม่สามารถอุทธรณ์ได้ มีเพียงแต่อัยการสูงสุดโดยศาลอุทธรณ์สามารถยื่นอุทธรณ์คำพิพากษาต่อศาลฎีกาได้
ระบบยุติธรรมปกติ > คดีลหุโทษ > ศาลโปริสภา

ศาลโปริสภา (ดัตช์: politierechtbank, ฝรั่งเศส: tribunal de police, เยอรมัน: Polizeigericht, อังกฤษ: Police tribunal) เป็นศาลชั้นต้นชั้นไต่สวนซึ่งมีอํานาจหน้าที่พิจารณาพิพากษาคดีจราจร และคดีอาญาลำดับต่ำสุดของศาลเบลเยียม โดยมีศาลโปริสภาในแต่ละเขตศาลของเบลเยียม โดยในแต่ละเขตแบ่งเป็นเขตย่อยๆลงไปตามพื้นที่ ยกเว้นกรณีของบรัสเซลส์ที่มีประเด็นอ่อนไหวทางการเมือง ซึ่งมีศาลโปริสภาในแต่ละเขตของบรัสเซลส์ โดยมีอำนาจหน้าที่ครอบคลุมถึงคดีละเมิด (Contravention) ซึ่งเป็นคดีอาญาประเภทต่ำสุดในกฎหมายอาญาเบลเยียม รวมถึงคดีละเมิดกฎจราจร และคดีอุบัติเหตุทางจราจร (ทั้งแพ่งและอาญา) นอกจากนี้ศาลโปริสภายังมีอำนาจสำหรับพิจารณาอุทธรณ์มาตรการลงโทษทางแพ่ง (Administrative penalty) ที่ออกโดยเขตเทศบาล หรือเขตปกครองอื่นๆ ที่มีลักษณะเดียวกัน คดีที่พิพากษาโดยศาลโปริสภาสามารถอุทธรณ์ได้ที่ศาลชั้นต้น ยกเว้นกรณีของ คดีลหุโทษ และคดีอุทธรณ์มาตรการลงโทษทางแพ่งต่างๆ
ระบบยุติธรรมปกติ > คดีลหุโทษ > ศาลไกล่เกลี่ย

ศาลไกล่เกลี่ย (ดัตช์: vredegerecht, ฝรั่งเศส: justice de paix, เยอรมัน: Friedensgericht, อังกฤษ: justice of the peace) มีหน้าที่ไกล่เกลี่ยคดีความทางแพ่งในระดับย่อยในระบบศาลเบลเยียม โดยมีศาลไกล่เกลี่ยอยู่ในทุกแคนทอน ซึ่งในปีค.ศ. 2017 มีถึง 187 ศาล (บางแคนทอนมีหลายแห่ง) โดยมีอำนาจพิจารณาคดีแพ่งที่ไม่เกิน 5,000 ยูโร (ณ ปีค.ศ.​ 2018) ยกเว้นในกรณีของคดีความที่ศาลอื่นมีอำนาจเฉพาะ โดยมีอำนาจพิจารณาพิพากษาคดีแพ่งต่างๆ ซึ่งรวมถึงคดีฟ้องร้องทางแพ่งต่างๆ เช่น การเช่าหรือปล่อยเช่าอสังหาริมทรัพย์ การฟ้องขับไล่ผู้เช่า สิทธิในการใช้ทรัพย์สินของผู้อื่น การจัดรูปที่ดิน เครดิตผู้บริโภค หรือค่าสาธารณูปโภคค้างจ่าย นอกจากนี้ยังมีอำนาจพิจารณาคดีความครอบครัวบางบริเวณ โดยเฉพาะการแต่งตั้งผู้ปกครองทางกฎหมายสำหรับบุคคลสูงอายุที่ช่วยเหลือตัวเองไม่ได้ และการเข้ารับการรักษาพยาบาลโดยไม่สมัครใจในกรณีของผู้ป่วยทางจิต โดยศาลไกล่เกลี่ยนั้นไม่มีอำนาจพิจารณาคดีอาญาใดๆ คดีที่พิพากษาโดยศาลไกล่เกลี่ยสามารถยื่นอุทธรณ์ได้ที่ศาลชั้นต้น (ยกเว้นคดีบางประเภท)
ระบบยุติธรรมปกติ > ความช่วยเหลือด้านกฎหมาย

ประชาชนสามารถขอความช่วยเหลือด้านกฎหมายได้ที่สำนักงานศาลยุติธรรม (ดัตช์: justitiehuis, ฝรั่งเศส: maison de justice, เยอรมัน: justizhaus, อังกฤษ: House of Justice) ซึ่งตั้งอยู่ในเขตศาลแต่ละเขต และ 2 เขตในบรัสเซลส์ (ศาลหนี่งเป็นภาษาดัตช์ และอีกศาลเป็นภาษาฝรั่งเศส)
ระบบยุติธรรมปกติ > โครงสร้างก่อนปีค.ศ. 2014

|  | กฎหมายสังคม | กฎหมายพาณิชย์ | กฎหมายแพ่ง | กฎหมายอาญา |
| --- | --- | --- | --- | --- |
ประเทศ: ศาลฎีกา (Hof van Cassatie / Cour de cassation) ฝ่ายคดีสังคม — ฝ่ายคดีแพ่งและพาณิชย์ — ฝ่ายคดีอาญา
| บริเวณศาล (5) | ศาลแรงงาน (Arbeidshof / Cour du travail) | ศาลอุทธรณ์ (Hof van beroep / Cour d'appel) | ศาลอุทธรณ์ (Hof van beroep / Cour d'appel) | ศาลอุทธรณ์ (Hof van beroep / Cour d'appel) |
| จังหวัด/บรัสเซลส์ (11) |  |  |  | ศาลลูกขุน (Hof van Assisen / Cour d'Assises) ระบบลูกขุนสำหรับคดีอาญาและคดีความการเมือง |
| เขตศาล (27) | ศาลแรงงานชั้นต้น (Arbeidsrechtbank / Tribunal du travail) | ศาลพาณิชย์ (Ondernemingsrechtbank / Tribunal de l’entreprise) | ศาลชั้นต้น (Rechtbank van eerste aanleg / Tribunal de première instance) | ศาลชั้นต้น (Rechtbank van eerste aanleg / Tribunal de première instance) |
| 1-3 ศาลต่อเขต (35) |  |  | ศาลโปริสภา (Politierechtbank / Tribunal de police) | ศาลโปริสภา (Politierechtbank / Tribunal de police) |
| แคนทอน (225) |  | ศาลไกล่เกลี่ย (Vrederechter / justice de la Paix) | ศาลไกล่เกลี่ย (Vrederechter / justice de la Paix) |  |
ศาลพิเศษ

ศาลรัฐธรรมนูญ เป็นศาลพิเศษที่ใช้พิจารณาคดีความขัดแย้งระหว่างในระดับรัฐและระดับท้องถิ่น รวมถึงกฎหมายใดๆ ที่อาจละเมิดสิทธิขั้นพื้นฐาน ศาลรัฐธรรมนูญถูกก่อตั้งขึ้นภายหลังจากการปฏิรูปการปกครองประเทศจากรัฐเดี่ยวเป็นสหพันธรัฐ โดยไม่ถือเป็นส่วนหนึ่งของศาลยุติธรรมเบลเยียม
รัฐบาลกลางเบลเยียมมีศาลปกครองจำนวนมาก โดยมีศาลปกครองสูงสุด (ดัตช์: Raad van State, ฝรั่งเศส: Conseil d'État, อังกฤษ: Council of State)เป็นศาลสูง
ศาลระหว่างประเทศ

ประเทศเบลเยียมเป็นสมาชิกในองค์กรระหว่างประเทศหลายองค์กร โดยศาลระหว่างประเทศที่มีอำนาจศาลในเบลเยียมได้แก่
ศาลยุติธรรมเบเนลักซ์
ศาลยุติธรรมแห่งสหภาพยุโรป
ศาลสิทธิมนุษยชนแห่งยุโรป
ผังแสดงระบบยุติธรรมเบลเยียม ปีค.ศ. 2020:

  สำหรับทั้งประเทศ

  สำหรับบริเวณศาล

  สำหรับระดับจังหวัด (+ บรัสเซลส์)

  สำหรับระดับเขตศาล

  สำหรับระดับแคนทอน
สแตวอ แปนดารอฟสกี

| สแตวอ แปนดารอฟสกี |
| --- | --- |
Стево Пендаровски
สแตวอ แปนดารอฟสกี ในปี 2562

ประธานาธิบดีมาซิโดเนียเหนือ
ดำรงตำแหน่ง 12 พฤษภาคม พ.ศ. 2562 – 12 พฤษภาคม พ.ศ. 2567
นายกรัฐมนตรี: ซอรัน ซาแอฟ   ออลีแวร์ สปาซอฟสกี  ซอรัน ซาแอฟ ดีมีตาร์ กอวาแชฟสกี ตาลาต จาแฟรี
ก่อนหน้า: ยอร์แก อีวานอฟ
ถัดไป: กอร์ดานา ซิลยานอฟสกา-ดัฟกอวา
 
ข้อมูลส่วนบุคคล
เกิด:  (1963-04-03) 3 เมษายน ค.ศ. 1963 (61 ปี) สกอเปีย สาธารณรัฐสังคมนิยมมาซิโดเนีย สหพันธ์สาธารณรัฐสังคมนิยมยูโกสลาเวีย
พรรคการเมือง: สหภาพสังคมประชาธิปไตย
คู่สมรส: แอลิซาแบตา ยอร์กีแอฟสกา
ศิษย์เก่า: มหาวิทยาลัยแห่งสกอเปีย

สแตวอ แปนดารอฟสกี (มาซิโดเนีย: Стево Пендаровски; เกิด 3 เมษายน ค.ศ. 1963) เป็นนักการเมืองชาวมาซิโดเนียเหนือ ซึ่งดำรงตำแหน่งประธานาธิบดีมาซิโดเนียเหนือ ตั้งแต่วันที่ 12 พฤษภาคม พ.ศ. 2562
ชีวิตช่วงต้น

แปนดารอฟสกีได้สำเร็จการศึกษาจากมหาวิทยาลัยแห่งสกอเปีย โดยเรียนปริญญาตรีสาขานิติศาสตรบัณฑิต ในปี ค.ศ. 1987 หลังจากนั้นเขาได้ศึกษาปริญญาโทในสาขาศิลปศาสตรมหาบัณฑิต และปริญญาเอกในสาขารัฐศาสตร์ในมหาวิทยาลัยเดียวกัน
อาชีพ

ตั้งแต่ปี ค.ศ. 2008 เขาดำรงตำแหน่งในฐานะผู้ช่วยศาสตราจารย์ ในการรักษาความปลอดภัยสากล, นโยบายการต่างประเทศและโลกาภิวัตน์ ที่มหาวิทยาลัยอเมริกันคอลเลจสกอเปีย
อาชีพ > เริ่มการเมือง

สแตวอ แปนดารอฟสกีได้เริ่มเข้ารับราชการในฐานะผู้ช่วยอธิบดีกรมประชาสัมพันธ์ในสังกัดกระทรวงกิจการภายในของประเทศมาซิโดเนีย (ปัจจุบัน คือ ประเทศมาซิโดเนียเหนือ) และต่อมาได้ดำรงตำแหน่งหัวหน้าแผนกวิเคราะห์และวิจัยภายในกระทรวง ตั้งแต่ปี ค.ศ. 1998–2001
เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดี บอริส ไตรกอฟสกี ตั้งแต่ ค.ศ. 2001 กระทั่งประธานาธิบดีถึงแก่อสัญกรรมใน ค.ศ. 2004 หลังจากที่มีการเลือกตั้งประจำรัฐระหว่างปี ค.ศ. 2004–2005 นั้น เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดีคนถัดมา บรังกอ เซอร์แวงกอฟสกี ระหว่าง ค.ศ. 2005 ถึง 2009
เมื่อวันที่ 4 มีนาคม ค.ศ. 2014 เขาได้ลงเป็นแคนดิเดตตัวหลัก โดยเป็นตัวแทนของพรรคสหภาพสังคมประชาธิปไตย ในการเลือกตั้งประธานาธิบดี เดือนเมษายน ค.ศ. 2014
เขาได้กลับมาอีกครั้งในการเป็นผู้สมัครเข้าชิงตำแหน่งตัวแทนของพรรคสหภาพสังคมประชาธิปไตย และพรรคสหภาพประชาธิปไตยเพื่อการบูรณาการ สำหรับการเลือกตั้งใน ค.ศ. 2019
แหล่งข้อมูลอื่น

เว็บไซต์ประธานาธิบดีมาซิโดเนีย เก็บถาวร 22 พฤษภาคม 2016 ที่ Portuguese Web Archive
| ก่อนหน้า |  | สแตวอ แปนดารอฟสกี |  | ถัดไป |
| --- | --- | --- | --- | --- |
| ยอร์แก อีวานอฟ |  |   ประธานาธิบดีมาซิโดเนียเหนือ   (พ.ศ. 2562 – 2567) |  | กอร์ดานา ซีลยานอฟสกา-ดาฟกอวา |
| ด ค กประธานาธิบดีแห่งนอร์ทมาซิโดเนีย |
| --- | --- |
ประธานสมัชชาประชาชน แห่งสาธารณรัฐสังคมนิยมมาซีโดเนีย (1945–1974):  Socialist Republic of Macedonia แมตอดียา อันดอนอฟ แชนตอ  Blagoja Fotev  Vidoe Smilevski  Dimče Stojanov  Lazar Koliševski  Ljupčo Arsov  Vidoe Smilevski (second term)  Mito Hadživasilev  Nikola Minčev 
ประธานาธิบดีแห่งสาธารณรัฐสังคมนิยมมาซีโดเนีย (1974–1991):  Socialist Republic of Macedonia Vidoe Smilevski  Ljupčo Arsov  Angel Čemerski  Blagoja Taleski  Tome Bukleski  Vančo Apostolski  Dragoljub Stavrev  เจซดีมีร์ บอลแดนสกี  Vladimir Mitkov  คิโล่ กรีกโล่ 
ประธานาธิบดีแห่งสาธารณรัฐมาซิโดเนีย (1991–2019) และแห่งนอร์ทมาซิโดเนีย (ตั้งแต่ 2019):  คิโล่ กรีกโล่  โบริส ไทกอสสกี  บรางโค ครือเฟเอฟสกี  ยอร์แก อีวานอฟ  สแตวอ แปนดารอฟสกี Presidential Seal of RoM  กอร์ดานา ซิลยานอฟสกา-ดัฟกอวา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  เยอรมนี  สหรัฐ  โปแลนด์
อาร์เนม

| อาร์เนม Èrnem |
| --- | --- |
เทศบาล
มุมมองเมือง
   ธง ตราอาร์ม

พิกัด: 51°58′47″N 5°54′45″E﻿ / ﻿51.97972°N 5.91250°E﻿ / 51.97972; 5.91250
ประเทศ:  เนเธอร์แลนด์
จังหวัด:  จังหวัดเกลเดอร์ลันด์
ได้รับสถานะเมือง: 1233
การปกครอง
 • Mayor: Pauline Krikke (VVD)
 • Aldermen: Gerrie Elfrink Michiel van Wessem Margreet van Gastel Henk Kok Martijn Leisink Luuk van Geffen
 • Secretary: S. Gerritsen
พื้นที่
 • ทั้งหมด: 101.53 ตร.กม. (39.20 ตร.ไมล์)
 • พื้นดิน: 98.14 ตร.กม. (37.89 ตร.ไมล์)
 • พื้นน้ำ: 3.39 ตร.กม. (1.31 ตร.ไมล์)
ความสูง: 14 เมตร (46 ฟุต)
ประชากร (5 November 2012)
 • ทั้งหมด: 150,000 คน
 • ความหนาแน่น: 1,489 คน/ตร.กม. (3,860 คน/ตร.ไมล์)
 : Source: CBS, Statline
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal codes: 6811–6846
รหัสพื้นที่: (+31) 26
เว็บไซต์: www.arnhem.nl
อาร์เนม (ดัตช์: Arnhem) เป็นเมืองและเทศบาลทางตะวันออกของประเทศเนเธอร์แลนด์ เป็นเมืองหลวงของจังหวัดเกลเดอร์ลันด์ ตั้งอยู่บนฝั่งของแม่น้ำไรน์และแม่น้ำซินต์ยันส์เบก มีประชากร 159,265 คนในปี ค.ศ. 2019
อาร์เนมเป็นที่ตั้งของมหาวิทยาลัย พิพิธภัณฑ์ สวนสัตว์ และสนามกีฬาหลายแห่ง และมีพื้นที่บางส่วนเป็นส่วนหนึ่งของอุทยานแห่งชาติ
เป็นเมืองเก่าที่มีการเอ่ยถึงเป็นครั้งแรกใน ค.ศ. 893 ในสมัยกลางได้เข้าเป็นสมาชิกของสันนิบาตฮันซาซึ่งเป็นพันธมิตรทางการค้าในยุโรป และตกอยู่ใต้การยึดครองของชาติต่าง ๆ หลายชาติ ในสงครามโลกครั้งที่สอง ถูกเยอรมนีเข้ายึดครอง และฝ่ายพันธมิตรยึดคืนได้ใน ค.ศ. 1945